Émile perverti
Émile perverti ou Des rapports entre l'éductation et la sexualité ("Emilio pervertite o Del relationes inter le education e le sexualitate") es un essayo del philosopho francese René Schérer super politica sexual, publicate in 1974 per le editorial Roger Laffont. Le obra, que responde al introduction de un education sexual obligatori in le scholas, habeva un grande successo in le momento del publication.

Contento 
In Émile perverti, René Schérer face un deconstruction del education contemporanee, de su suppositiones e del projectiones moral del adultos super le infantes. Le autor critica le methodos del education moderne e defende un nove modello educational pro le juvenes. 

Secundo Schérer, le pedagogia moderne se basa super le exclusion del desiro sexual in le relation inseniante. Iste repression, appoiate super le litteratura psicopedagogic, ha un effecto normative super le psique e le corpore del adultos que deveni, eriginte le familia nuclear como modello, un function reproductive. In infunder tote le carga moral del societate in le formation de futur citatanos, le education constitue, pro Schérer, le pedestallo liberticide del control del sexualitate. 

Le autor attacca le supposite liberation sexual, analysa questiones como le heterocentrismo, le reproduction del normas o le negation del desiro sexual del infante in un societate repressive e denuncia le "puerilisation" del education. 

Schérer edifica su argumentos super un critica incisive del Emilio de Rousseau e beve del fontes de Wilhelm Reich, Freud, Kant, Fourier, tanto como de su contemporaneos, Deleuze, Guattari, Foucault.

Referentias 

Education
Essayos super le pedophilia